**ODVODNJA SAMOBOR d.o.o.**

**10430 SAMOBOR**

**Ulica 151. samoborske brigade HV 1**

OIB:87815496618

**BILJEŠKE UZ FINANCIJSKE IZVJEŠTAJE**

**ZA 4.12. – 31.12.2013. GODINE**

**1. UVOD**

Tvrtka Odvodnja Samobor društvo s ograničenom odgovornošću za odvodnju i pročišćavanje otpadnih voda, MBS: 080884061, nastala je postupku odvajanja (od Komunalca d.o.o. OIB: 17055681355) s osnivanjem, te je Rješenjem Trgovačkog suda u Zagrebu broj Tt-13/27804-2 upisana u sudski registar dana 04.prosinca 2013.godine.

Skraćeni naziv tvrtke je ODVODNJA SAMOBOR d.o.o.

Osnivač Društva je Grad Samobor, Samobor, Trg kralja Tomislava 5, OIB: 33544271925.

Sjedište Društva nalazi se u Ulici 151. samoborske brigade HV br. 1 u Samoboru.

Organi upravljanja su Direktor, Nadzorni odbor i Skupština Društva.

Društvo zastupa gosp. Krešimir Jelić – direktor Društva, pojedinačno i samostalno.

# 1.1. OSNOVE ZA SASTAVLJANJE FINANCIJSKIH IZVJEŠTAJA

Financijski izvještaji za 4.12.-31.12.2013. godine sastavljeni su sukladno Hrvatskim standardima financijskog izvještavanja, koje je objavio Odbor za standarde financijskog izvještavanja u Narodnim novinama 30/08 - 140/11 propisanim kao okvirom financijskog izvještavanja temeljem odredbi Zakona o računovodstvu.

Detaljna objašnjenja priznavanja pojedinačnih pozicija dana su u sklopu svake pojedinačne pozicije.

# 1.2. ZNAČAJNE RAČUNOVODSTVENE POLITIKE

Računovodstvene politike dane u nastavku, primjenjivane su dosljedno za sva razdoblja prezentirana u ovim financijskim izvještajima i sukladne su Hrvatskim standardima financijskog izvještavanja i Zakonom o računovodstvu.

U nastavku prikazujemo osnovne odrednice primjenjenih računovodstvenih politika.

**1.3. Politika iskazivanja imovine**

**a) Nematerijalna i materijalna imovina**

Materijalna imovina iskazuje se u poslovnim knjigama po trošku nabave sukladno točki 6.3. HSFI-a 6.

Nabavnu vrijednost čine svi izdaci nabave i dovođenja materijalne imovine u radno stanje za namjeravanu uporabu.

Materijalnu imovinu čini oprema pribavljena za trajnu uporabu, čiji je korisni vijek trajanja duži od jedne godine.

Neuporabljivi predmeti materijalne imovine za koje se ne očekuju koristi stavljaju se van uporabe ili se obavlja prodaja, isključuju se iz bilance zajedno sa pripadajućom akumuliranom amortizacijom. Bilo koja zarada ili gubitak nastao pri prestanku priznavanja imovine iskazuje se u računu dobiti i gubitka u godini prestanka priznavanja u neto iznosu (razlika između prodajne i neotpisane vrijednosti).

**b) Amortizacija**

Amortizacija se obračunava za svako sredstvo dugotrajne imovine pojedinačno na njegovu nabavnu vrijednost. Za nabavljenu imovinu ranijih godina amortizacija se obračunava na nabavnu vrijednost utvrđenu krajem prethodne godine, a za nabavljenu u tijeku godine počevši od slijedećeg mjeseca na nabavnu vrijednost primjenom linearne metode po stopama koje se priznaju kao porezni rashod. Nematerijalna imovina amortizira se u razdoblju u kojem se od nje očekuju koristi, a ne duže od 5 godina.

Materijalna imovina amortizira se sukladno osnovnom cilju omogućavanja pravilne podjele troška kapitalizacije na vrijeme na koje ona pridonosi stvaranju prihoda.

Obveza obračuna amortizacije traje dok se materijalna i nematerijalna imovina u cjelosti ne otpiše.

**c) Politika iskazivanja potraživanja**

Kao kratkotrajna potraživanja iskazuju se potraživanja od kupaca koja obuhvaćaju sva potraživanja za prodane proizvode i obavljene usluge, potraživanja za dane predujmove i ostala kratkotrajna potraživanja koja nisu proizašla iz redovitih aktivnosti Društva.

Usklađenje vrijednosti potraživanja na teret rashoda poslovanja obavlja se za sva potraživanja i ostala potraživanja za koja se došlo do saznanja da potraživanje nije u roku naplaćeno ili da su nastale okolnosti djelomičnog umanjenja potraživanja sukladno Zakonu o porezu na dobit, a za koja je ranije iskazan poslovni prihod. Odluku o vrijednosnom usklađenju ili otpisu potraživannja donosi direktor Društva.

**1.4. Politika iskazivanja plaćenih troškova budućeg razdoblja i obračunatih prihoda**

Unaprijed plaćeni troškovi priznaju se kao imovina u razdoblju kada su plaćena, a odnose se na buduća razdoblja. Nedospjela naplata prihoda priznaje se kao imovina i prihod kada se odnosi na prihod razdoblja, a još nisu zadovoljeni kriteriji za fakturiranje na temelju uredne isprave o obavljenoj usluzi.

**1.5. Politika iskazivanja obveza**

Kao kratkoročne obveze iskazuju se obveze nastale stjecanjem dobara i korištenjem usluga za koje se vrši isplata, zakonom propisane obveze za poreze i doprinose i ostala zakonska davanja, obveze prema zaposlenima i druge kratkoročne obveze nastale u razdoblju poslovanja.

Unaprijed plaćene isporuke dobara i usluga od strane kupca na dan bilance iskazuju se kao dio kratkoročnih obveza.

Kao dugoročne obveze iskazuju se obveze čiji je rok plaćanja duži od godinu dana.

Obveze iskazane u inozemnim sredstvima plaćanja uz deviznu klauzulu iskazuju se u kunama po srednjem tečaju Hrvatske narodne banke.

**1.6. Rezerviranja**

Rezerviranje se priznaje kada Društvo ima sadašnju obvezu kao rezultat prošlog događaja i procjenjuje da će podmirenje obveze zahtijevati odljev sredstava. Rezerviranja se odnose na popravke u jamstvenom roku, započete sudske sporove i otpremnine djelatnika temeljem odluke Uprave.

**1.7. Odgođeno plaćanje troškova i prihod budućeg razdoblja**

Odgođeno plaćanje troškova priznaje se kao obveza kada se odnosi na troškove nastale u tekućem razdoblju, a za koje nisu ispunjeni uvjeti za fakturiranje.

Prema HSFI – 15 primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Prihodi budućeg razdoblja koji se iskazuje u bilanci kao dio kratkoročnih obveza obuhvaćaju:

* odgođene prihode za investicije u tijeku i aktiviranu imovinu za dio koji je financiran sredstvima Hrvatskih voda, Grada Samobora i drugih - bespovratno primljenih sredstava.

# 2. BILJEŠKE UZ POZICIJE BILANCE

**A K T I V A**

# 2.1. DUGOTRAJNA IMOVINA

# Kao dugotrajna imovina na dan 31.12.2013. godine u bilanci iskazana je:

- Građevinski objekti 54.716.902,81 kuna

- Postrojenja i oprema 4.285,70 kuna

- Materijalna imovina u pripremi 13.221.858,35 kuna

**Građevinski objekti**

U građevinske objekte ubrojene su sve kanalizacije sagrađene na području Grada Samobora, a prenesene su u upotrebu zaključno do 31.12.2013.g. te zgrada Pročistaća otpadnih voda.

Nabavna vrijednost svih kanalizacija iznosi 76.707.401,72 kuna, dok akumulirana amortizacija građevinskih objekata iznosi 21.990.498,91 kunu. Amortizacija građevinskih objekata obračunavana je u visini 5% nabavne vrijednosti.

Vrijednost Pročistača otpadnih voda iznosi 2.581.161,62 kune i u cijelosti je amortiziran.

Popis svih preuzetih građevinskih objekata nalazi se u prilogu ovog izvješća.

**Postrojenja, oprema, transportna sredstva i ostalo**

Postrojenja i oprema sadrži motornu pilu, šišač, pumpu, računala i drugo.

Vrijednost preuzete opreme iznosi 144.345,83 kune i amortizirana je u ukupnom iznosu od 140.060,13 kuna, dakle, neamortizirano je 4.285,70 kuna.

Transportna sredstva su u cijelosti amortizirana, a nabavna im je vrijednost iznosila 2.345.667,79 kuna.

**Materijalna imovina u pripremi - investicije u tijeku**

Investicije u tijeku iskazane u bilanci na dan 31.12.2013. godine iznose 13.221.858 kuna.

1. Odvodnja i pročišćavanje otpadnih voda grada Samobora I etapa 11.080.999,38 kuna
2. Odvodnja oborinski voda Hrastina-Farkaševec- Domaslovec 164.250,00 kuna
3. Odvodnja Ulice grada Wirgesa, Sv.Helene i Ulice P.Štoosa 59.257,00 kuna
4. Kanalizacijska mreža naselja Jelenščak 123.410.,00 kuna
5. Kolektor od Bobovice do Ulice hrvatskih branitelja 49.000,00 kuna
6. Rasteretni kanal Perkovčeva-Mlinska –potok Gradna 35.000,00 kuna
7. Fekalna kanalizacija u Hrastini: Branimirova, Zvonimirova i Mihovilova 216.484,62 kuna
8. Produžetak kanalizacije u naselju Gradna 37.000,86 kuna
9. Fekalna kanalizacijska mreža u naselju Vrhovčak 57.997,59 kuna
10. Oborinska odvodnja dijela naselja Hrastina i Domaslovec 165.672,40 kuna
11. Oborinska odvodnja u Molvicama - Požgajeva ulica 32.496,00 kuna
12. Oborinska odvodnja u Konščici - Ulica Fabeki 60.777,25 kuna
13. Oborinska odvodnja u Grdanjcima - Kostanjevac Podvrški 116.613,25 kuna
14. Oborinska odvodnja u Bukovju 18.000,00 kuna
15. Fekalna kanalizacija naselja Mala i Velika Rakovica i Kladje 277.150,00 kuna
16. Kanalizacija u ulici Trkeši u Bregani 42.000,00 kuna
17. Investicijska studija izgradnje novog prečistaća 175.870,00 kuna
18. Glavni odvodni kanal sustava odvodnje Grada Samobora 509.880,00 kuna

## 2.2. KRATKOTRAJNA IMOVINA

Kratkotrajna imovina se sastoji od Zaliha, Potraživanja, Financijske imovine te Novca u banci i blagajni. Na dan 31.12.2013. godine iskazana je sljedeća kratkotrajna imovina:

# 2.2.1. Zalihe

Zalihe su iskazane sukladno primjenjenoj računovodstvenoj politici i sastoje se od sljedećih pozicija:

1. Sitni inventar u upotrebi 73.400,21 kuna
2. Auto-gume u upotrebi 79.068,30 kuna
3. Zaštitna odjeća u upotrebi 11.488,00 kuna

Ispravak vrijednosti sitnog inventara, auto-guma i zaštitne odjeće u upotrebi iznosi 163.956,13, 51 kuna.

### 2.2.2. Kratkoročna potraživanja

Potraživanja od kupaca sadrže potraživanja od:

1. Komunalac d.o.o. Samobor za NZR 1.826.111,89 kuna
2. Komunalac d.o.o. Samobor za ViO 334.839,04 kuna
3. Vodoopskrba i odvodnja d.o.o. Zagreb za NZR 349.494,16 kuna

Ukupno: 2.510.445,09 kuna

### 2.2.3. Novac u banci i blagajni

Novac na računu i blagajni iskazuje se u nominalnoj vrijednosti u kunama.

Na dan 31.12.2013. godine na računima Odvodnje Samobor d.o.o. nije bilo novčanih sredstava.

**PA S I V A**

# 3.1. KAPITAL I REZERVE

### 3.1.1. Temeljni (upisani) kapital

Stanje temeljnog (upisanog) kapitala na dan 31.12.2013. godine iznosi 1.550.000,00 kuna.

### 3.1.3. Ostale kratkoročne obveze

Kao ostala kratkoročna obaveza knjižena je fakturirana, a nenaplaćena Naknada za razvoj odvodnje u iznosu 349.494,16 kune. Fakturiranje ove naknade vrši Vodoopskrba i odvodnja d.o.o. Zagreb, a naplaćena se koristi za izgradnju kanalizacijske infrastrukture na području Grada Samobora.

# 3.2. ODGOĐENO PLAĆANJE TROŠKOVA I PRIHODI BUDUĆEG RAZDOBLJA

Prema HSFI – 15 primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Odgođeno plaćanje troškova i prihod budućeg razdoblja iskazan u bilanci na dan 31.12.2013. godine odnosi se na:

1. Neutrošena Naknada za razvoj odvodnje 1.826.111,89 kuna
2. Odgođeno priznavanje prihoda kanalizacija u upotrebi 53.511.896,46 kuna
3. Odgođeno priznavanje prihoda investicija u tijeku 13.215.988,35 kuna

Ukupno: 68.553.997,79 kuna

U Samoboru, 28.05.2014. g.

**Bilješke sastavila: DIREKTOR:**

Nadica Kos mr.sc.Krešimir Jelić dipl.ing.građ.